**Tematika**

**Kurzus címe**: Modern filozófia III. (Kant)

**Kurzus kódja**: BTALP0108BA

**Oktató**: Tánczos Péter

**Órarendi információ**: kedd 10-12, 233/1.

**A kurzus célja**: A kurzuson Immanuel Kant filozófiájának főbb témáival és gondolataival ismerkedünk meg. A prekritikai munkák metafizikai, kozmológiai, esztétikai és antropológiai meglátásainak tömör rekonstruálása, illetve a hatástörténeti összefüggések bemutatása révén igyekszünk előzetesen felvázolni a kritikai koncepció alapproblémáit, hogy aztán a fordulat utáni Kant egyes ismeretelméleti, etikai, esztétikai, történetfilozófiai és politikafilozófiai kérdésfelvetését közelebbről is megvizsgáljuk.

**A kurzus témái**:

1. Immanuel Kant élete

2. A fiatal Kant metafizikája és természetfilozófiája

3. Rousseau-i és hume-i kihívások

4. Prekritikai esztétika és antropológia

5. Egy szellemlátó álmai

6. A kritikai fordulat és a kritikai filozófia főbb fogalmai

7. Sématan; phenomena és noumena

8. A Kant-Herder-vita: történet- és nyelvfilozófiai problémák

9. A kanti etika néhány alapfogalma

10. A szépség és a fenséges analitikája

11. Zsenialitás és ábrázolás

12. A természet teleológiája

13. Politikafilozófiai írások

**A kurzus teljesítésének feltételei**: a kötelező irodalom óráról órára történő elolvasása

**A számonkérés módja**: szóbeli vizsga

**Kötelező irodalom**:

1. Immanuel Kant: „Egy szellemlátó álmai, megmagyaráztatnak a metafizika álmai által.” Vajda Károly fordítása. In: Uő: *Prekritikai írások*. Bp.: Osiris / Gond-Cura Alapítvány, 2003. pp. 445–510.

2. Immanuel Kant: *A tiszta ész kritikája*. Kis János fordítása. Bp.: Atlantisz, 2009. pp. 175–182., 258–275.

3. Immanuel Kant: *A gyakorlati ész kritikája*. Berényi Gábor fordítása. Bp.: Cserépfalvi, 1996. pp. 31–51.

4. Immanuel Kant: *Az ítélőerő kritikája*. Papp Zoltán fordítása. Budapest: Osiris / Gond-Cura Alapítvány, 2003. pp. 156–179.

**Ajánlott irodalom**:

1. Ernst Cassirer: *Kant élete és műve*. Mesterházi Miklós fordítása. Bp.: Osiris, 2001.

2. Papp Zoltán: *Elidőzni a szépnél*. *Kant esztétikájáról*. Bp.: Atlantisz, 2010.

3. Tengelyi László: *Kant*. Bp.: Áron, 1995.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.